Օգոստոս 24, 2018ին հրապարակուած մեղադրական եզրակացութիւնը՝ ամբաստանութիւն է այն մասին, որ «Washakie Renewable Energy (WRE) ընկերութեան գործադիր տնօրէն Ճէյքըպ Օրթել Քինկզթըն եւ ֆինանսական տնօրէն Իսայիա Քինկզթըն, հարկային վարկերու համար կեղծ պահանջ ներկայացնելով՝ ձեռք բերած են աւելի քան 511 միլիոն տոլար արժողութեամբ վերականգնուող վառելիքի հարկային վարկեր, որոնք նախատեսուած էին Միացեալ Նահանգներու մէջ օգտագործուող եւ արտադրուած վերականգնուող վառելիքի քանակի իբրեւ յաւելում: Քալիֆորնիոյ NOIL Energy Groupի վառելիքային ընկերութեան սեփականատէր Լեւ Ասլան Թերմեն (Լեւոն Թերմենճեան), որ կապեր ունի անդրազգային յանցաւոր ձեռնարկութեան հետ, նոյնպէս կը նկատուի այս մեծ ծրագիրին մէկ գործընկերը: 2010էն մինչեւ 2016, անոնք Միացեալ Նահանգներու մէջ փաստաթուղթեր կեղծած են եւ ապրանքներ շրջանառութեան մէջ դրած, ինչպէս նաեւ արտերկրի մէջ, որպէսզի ցոյց տան, որ իրենք ներգրաւուած են իրական առեւտուրի մէջ՝ հարկային վարկեր կարենալ ստանալու համար», գրած է Պոզքուրթ: